**OPIS PROJEKTA**

**Osnovna šola bratov Letonja Šmartno ob Paki je vključena v projekt POGUM: POdjetnost Gradnik zaUpanja Mladih**

VSEBINA projekta se nanaša na kulturo kot spodbujanje sobivanja v različnosti. Programski sklop se nanaša na bralno in kulturno pismenost.

NAMEN PROJEKTA:

Namen projekta je razvoj didaktičnih pristopov in strategij ter podpornega okolja in s tem modela spodbujanja podjetnosti v osnovnih šolah, usmerjenega v izvajanje odprtega in prožnega prehajanja med izobraževanjem in okoljem.

CILJI:

* Pripraviti predlog strategije prožnih in inovativnih oblik učenja – model podjetnosti (za šolo in na ravni sistema).
* Izvajanje projektnih aktivnosti.
* Sprotno spremljanje, analiziranje in evalviranje uspešnosti dejavnosti doseganja operativnih ciljev in vmesnih rezultatov, samoevalvacija vključenih učencev in strokovnih delavcev ter partnerske OŠ iz Vrnjačke Banje ter slovenskega kulturnega društva iz Splita.
* Izdelati različna didaktična gradiva za razvoj kompetence podjetnosti v osnovni šoli.
* Seznanjanje strokovne javnosti s projektom, modelom in kompetenco podjetnosti.

Ciljne skupine so učenci osnovnih šol in strokovni ter vodstveni delavci osnovne šole.

Predvidene aktivnosti v projektu:

* Analiza stanja in  pregled različnih pristopov.
* Celovito načrtovanje, razvijanje in implementacija modela, v okviru katerega se predvideva izbor, preizkus in povezovanje ter nadgradnja  pilotnih pobud, novih pedagoških strategij, pristopov oz. praks na področju projekta.
* Celovita vzpostavitev podpornega okolja za implementacijske OŠ.
* Celovito načrtovanje implementacije modela in izvedba projekta.
* Načrt in izvedba spremljave in evalvacije.
* Promocija projekta.

V okviru ciljev projekta se izvajajo tudi ostale aktivnosti:

* Planiranje,
* odločanje,
* motiviranje,
* timsko delo,
* izkustveno učenje,
* krepitev vztrajnosti,
* vzpostavljanje medkulturnega dialoga,
* spoznavanje različnih kultur, kulturnih vzorcev,
* bralna in kulturna pismenost.

Dejavnosti se izvajajo na predmetnem področju slovenščina (1.-9. razred: poustvarjalni izdelki v okviru bralnega projekta, številka spletnega časopisa e-Občasnik, izvedba občinske prireditve ob slovenskem kulturnem prazniku kot rezultat aktivnega dela za razvoj bralne pismenosti in kritičnega branja – od načrtovanja do izvedbe, sodelovanje s kulturnimi ustanovami), pri urah KIZ (1.-9. razred: literarni izdelki ob obravnavi del Lovra Kuharja-Prežihovega Voranca in sodelovanje v okviru partnerskih šol), pri izbirnem predmetu Filmska vzgoja (odlomki iz filmske zgodbe – samostojno delo učencev od načrtovanja do izvedbe).

 Vodja: Petra Vnuk